alexandrainst/scandi-wiki huggingface dataset:
Listabókstafur

Listabókstafur er bókstafur sem notaðir eru til að einkenna framboðslista í kosningum. Það fyrirkomulag að flokkar hafi opinberlega viðurkenndan listabókstaf tíðkast aðeins í Danmörku, Færeyjum og Íslandi. Listabókstafir voru fyrst notaðir í kosningum til danska Landsþingsins árið 1901. Listabókstafir hafa mest vægi við atkvæðagreiðslu utan kjörfundar, en þar greiða kjósendur atkvæði með því að skrifa eða stimpla listabókstaf á auðan kjörseðil. Við venjulegar kosningar á kjördag eru listabókstafir prentaðir fyrir framan nafn stjórnmálasamtaka á kjörseðlum og kjósendur greiða atkvæði með því að merkja X við listabókstaf þess framboðs sem þeir kjósa. Listabókstafir eru gjarnan notaðir í auglýsingum og kynningarefni stjórnmálaflokka.

Notkun listabókstafa á Íslandi var lengi vel lítt samræmd þannig að sami flokkurinn hafði jafnvel ólíka listabókstafi eftir sveitarfélögum og á milli kosninga en meiri festa komst á notkun stafanna um miðbik 20. aldar. Dómsmálaráðuneytið fer nú með úthlutun listabókstafa til stjórnmálasamtaka sem bjóða fram til Alþingis. Í sveitarstjórnarkosningum úthlutar yfirkjörstjórn í hverju sveitarfélagi listabókstöfum ef um er að ræða framboð sem ekki hafa boðið fram til Alþingis og koma þá þeir stafir ekki til greina sem nýttir eru af framboðum til Alþingis skv. auglýsingu dómsmálaráðuneytis.

Listabókstafir Íslandi
Eftirfarandi listabókstöfum er nú úthlutað til stjórnmálasamtaka vegna Alþingiskosninga (nöfn stjórnmálasamtaka sem hafa fulltrúa á Alþingi eru feitletruð):
A - Björt framtíð
B - Framsóknarflokkurinn
C - Viðreisn
D - Sjálfstæðisflokkurinn
E - Íslenska þjóðfylkingin
F - Flokkur fólksins
H - Húmanistaflokkurinn
J - Sósíalistaflokkur Íslands
L - Landsflokkurinn
M - Miðflokkurinn
O - Frjálslyndi lýðræðisflokkurinn
P - Píratar
R - Alþýðufylkingin
S - Samfylkingin
T - Dögun
V - Vinstrihreyfingin – grænt framboð
Y - Ábyrg framtíð
Þ - Frelsisflokkurinn

Nokkrir markverðir listabókstafir eldri framboða:
A - Alþýðuflokkurinn
C - Samstaða
E  - Bjartsýnisflokkurinn
F - Frjálslyndi flokkurinn
G - Alþýðubandalagið
G - Hægri grænir
I - Flokkur heimilanna
J - Regnboginn
K - Sturla Jónsson
L - Lýðræðisvaktin
M - Landsbyggðarflokkurinn
R - Reykjavíkurlistinn
V - Kvennalistinn
Æ - Besti flokkurinn
Listabókstafir ekki í notkun:

 G
 I
 K
 N
 U
 X
 Æ
 Ö

Tilvísanir

Kosningar
Hyoscyamus muticus

Hyoscyamus muticus er fjölær planta eða runni af náttskuggaætt frá norðurhluta Afríku.

Tilvísanir 

Náttskuggaætt
Lækningajurtir
Hyoscyamus aureus

Hyoscyamus aureus er tví- eða fjölær planta af náttskuggaætt frá Egyptalandi og Vestur-Asíu.

Tilvísanir 

Náttskuggaætt
Lækningajurtir
Stoke

Stoke getur átt við:
 Stoke-on-Trent, borg á Englandi.
 Stoke City, knattspyrnulið frá sömu borg.

Aðgreiningarsíður
Blakdeildir í Tyrklandi

Það eru 5 deildir í Tyrklandi fram að tímabilinu 2021-2022.

Það eru 14 lið í efstu deildum, Efeler deildinni og Sultans deildinni.  

Í 1. deildinni eru 12 lið karla og kvenna, 24 lið karla og 24 lið kvenna. 

Í 2. deild keppa 142 lið kvenna og 68 lið karla.

180 sveitir kvenna og 113 lið karla keppa í svæðisdeildinni.

Það eru um það bil 400 félög fyrir konur í staðbundnum deildum sem eru tengd svæðisdeildinni og 250 lið fyrir karla í 81 héruðum.

Vinsælustu lið kvenna í Tyrklandi Eczacıbaşı, Vakifbank, Galatasaray, Fenerbahçe, THY og Yesilyurt.

Fyrir karla, „Arkas“, „Ziraat Bankası “, „Halk Bank ”,“ Fenerbahçe ”,“ Galatasaray ”og nýlega hækkandi Altekma er meðal vinsælustu klúbba.

Að auki, þrátt fyrir að það hafi verið í neðri deildunum, sem hefur keppt í svæðisdeildinni í mörg ár og tryggt samfellu þess, eru samfélagsábyrgðarverkefni þess og Istanbul Voleybol Kulübü eitt af fremstu félögum í Tyrklandi, sem hefur keppt í öllum deildum í mörg ár.

Heimildaskrá
Jens Christian Christensen

Jens Christian Christensen eða J.C. Christensen (21. nóvember 1856 – 19. desember 1930) var danskur kennari og stjórnmálamaður sem gegndi stöðu forsætisráðherra Danmerkur frá 1905-08.

Ævi og ferill
J.C. Christensen fæddist á Jótlandi. Hann var af bændafólki kominn og hóf ungur að vinna hefðbundin landbúnaðarstörf. Hann þótti góður námsmaður en naut þó ekki langrar skólagöngu. Að námi loknu gerðist hann kennari og tók þátt í sveitastjórnarmálum.

Hann var kjörinn á þing árið 1890 og skipaði sér í sveit með frjálslyndari armi Venstre sem leiddur var af Christen Berg. Hópurinn barðist gegn tilraunum hófsamari meðlima Venstre til að starfa með Hægriflokknum. Berg lést árið 1891 og tók J.C. Christensen við leiðtogahlutverkinu í hópnum. Árið 1895 varð hann formaður fjárlaganefndar þingsins, sem gerði ríkisstjórnum þeirra ára lífið leitt en þær höfðu ekki meirihluta í neðri deild þingsins.

Árið 1897 varð hann formaður Venstrereformpartiet, frjálslynds flokksbrots úr Venstre sem stofnað var tveimur árum fyrr. Hreyfingin aðhylltist friðarstefnu og var J.C. Christensen jafnframt um tíma formaður dönsku friðarsamtakanna. 

Þegar þingræði var tekið upp í Danmörku árið 1901 varð J.C. Christensen ráðherra kirkju- og menntamála í stjórn Deuntzer og var hann í raun talinn hinn raunverulegi foringi stjórnarinnar. Á þessum árum voru gerðar umfangsmiklar breytingar á skipulagi skóla- og kirkjumála.

Í ársbyrjun 1905 tók J.C. Christensen við embætti forsætisráðherra. Valdatíð hans varð þó skemmri en ætlað var því árið 1908 varð stjórn hans að segja af sér vegna Alberti-hneykslismálsins. Síðar gegndi hann öðrum ráðherraembættum og beitt sér m.a. fyrir nýrri löggjöf um varnarmál. Hann varð síðast kirkjumálaráðherra í stjórn Neergaard 1920-22.

Ritverk 
 Naar Klokkerne ringe (1918)
 Fra min Barndom og Ungdom (1925)

Ítarefni 
 Kraks Blå Bog 1910 og 1929
 P. Stavnstrup, "J.C. Christensen", bls. 227-234 í: Gads Danske Magasin, 1924.
 Poul Duedahl: J.C. Christensen. Et politisk menneske, Gyldendal (2006), 504 bls.
 Poul Duedahl og Peter Ramskov Andersen (ritstj.): J.C. Christensen. Dagbøger 1900-1909, Gyldendal (2006), 495 bls.

Forsætisráðherrar Danmerkur
Hyoscyamus pusillus

Hyoscyamus pusillus er einær planta af náttskuggaætt frá Suðvestur-Asíu.

Tilvísanir 

Náttskuggaætt
Lækningajurtir
Hyoscyamus reticulatus

Hyoscyamus reticulatus er ein- eða tvíær planta af náttskuggaætt frá Litlu-Asíu.

Tilvísanir 

Náttskuggaætt
Lækningajurtir
Scopolia japonica

Scopolia japonica er fjölær jurt af náttskuggaætt. Hún er ættuð frá Austur-Asíu, aðallega Kóreu og Japan.

Tilvísanir 

Náttskuggaætt
Lækningajurtir
Krabbaflær

Krabbaflær (Copepoda) er hópur krabbadýra sem lifa í vatni, bæði ferskvatns- og saltvatni og er hægt að finna þær nánast alls staðar þar sem er vatn. Búsvæði þeirra eru aðallega í ferskvatni eða um 75%, en þær finnast samt sem áður allt frá dýpsta botni sjávar til hæstu fjallavatna, bæði í ísköldu vatni og heitum vatnshverum. Krabbadýr eru gríðarlega mikilvægar fyrir vistkerfi hafsins og er mjög fjölbreyttur lífveruhópur með margar undirtegundir. Þær eru flestar á stærð við hrísgrjón en geta verið allt frá 0,2mm að 17mm og eru algengasti dýrahópurinn í svifinu. Það eru 10 ættbálkar undir krabbaflóm. 

10 ættbálkar krabbaflóa: 

 Platycopioida
 Calanoida
 Misophrioida
 Canuelloida
 Gelyelloida
 Harpacticoida
 Mormonilloida
 Cyclopoida
 Siphonostomatoida
 Monstrilloida

Vistkerfi 
Svifdýrin ljóstillífa flest, sem þýðir að þau þurfa ekki að borða heldur fá orkuna sína frá sólinni. Þau eru gríðarlega mikilvæg fyrir vistkerfi hafsins og er mikilvæg fæða fyrir margar tegundir í sjónum, t.d. skíðhvala og litílla fiska. Talið er að fullorðinn steypireyður éti um 4 tonn af krabbaflóm á dag.

Undirtegundir: 
Til eru margar sviftegundir og eru krabbadýrin mjög fjölbreyttur hópur sem þó er erfitt að greina í sundur vegna hversu litlar og líkar þær eru. Um 170 svifdýr af ættbálki krabbaflóa hafa fundist hér við land og alls hafa 14 tegundir krabbaflóa fundist í Eyjafirði. Minni tegundirnar finnast oft nær landi og í grunnum sjó en svo er algengara að finna stærstu tegundirnar í kaldari sjó. Sumar krabbaflær eru líka botnlægar og grafa sig niður, og svo eru líka til krabbaflær sem eru sníkjudýr. Fiskilýs (Caligus spp.) sem finnast í eldi eru dæmi um sníkjudýr, en þær festa sig við roð fisksins og halda sér þar. Annað dæmi um sníkjudýr er tálknormar (Lernaeocera branchialis) sem lifa á því að sjúga blóð úr hjörtu fiska og festa sig á tálkn þeirra.

Rauðáta (Calanus finmarchius) 
Rauðátan (Calanus finmarchius) eru svifdýr sem eru mikilvæg í fæðukeðjunni, og er aðalfæða loðnu og síldar á Íslandi. Ekki eru neinar veiðar á rauðátu en tilraunir hafa verið gerðar á að nota hana í laxafóður. Algengara er að finna hana fjær landi og er hún nokkuð stór miðað við aðrar krabbaflær eða 4 mm.  Rauðátan fær nafnið sitt frá rauðum búk sínum og skiptist hann í samvaxinn höfuð og frambol og svo afturbol. Rauðátan þarf að hafa skelskipti til að vaxa eins og önnur liðdýr og helsta fæðan hennar eru smáar fæðuagnir úr sjónum, einkum kísil og skoruþörungar.

Aðrar tegundir 
Rauðáta (Calanus finmarchius) , ljósáta (euphausia), marflær, Dýrasvif, póláta (Calanus hyperboreus), Ísáta (C. Glacialis), fiskilýs Caligus spp, Illur (tálknormar), Temora longicornis, Oithona spinirostris og þorndís (Acartia longiremis)

Tenglar 

Flær
Hildur Sverrisdóttir

Hildur Sverrisdóttir (f. 22. október 1978) er íslenskur lögfræðingur og alþingismaður Sjálfstæðisflokksins í Reykjavíkurkjördæmi suður.

Ævi og störf 
Hildur fæddist í Stokkhólmi í Svíþjóð og foreldrar hennar eru Sverrir Einarsson (1948-1998) kennari og rektor Menntaskólans við Hamrahlíð og Rannveig Auður Jóhannsdóttir (f. 1949) kennari og lektor á menntavísindasviði Háskóla Íslands.

Hún lauk stúdentsprófi frá Menntaskólanum við Hamrahlíð árið 2000, lögfræðiprófi frá Háskóla Íslands árið 2008 og hlaut réttindi sem héraðsdómslögmaður árið 2009. Hildur var framkvæmdastjóri Jafningjafræðslunnar frá 1997-2000, starfaði á lögmannsstofunni Ambrose Appelbe Solicitors í London frá 2001-2003 og var framkvæmdastjóri Reykjavík Dance Festival árið 2007. Hún starfaði sem lögfræðingur og lögmaður hjá fjölmiðlafyrirtækinu 365 frá 2007-2012, var varaborgarfulltrúi Sjálfstæðisflokksins í Reykjavík frá 2010-2016 og borgarfulltrúi frá 2016-2017. Hildur tók sæti á Alþingi við andlát Ólafar Nordal árið 2017 en náði ekki kjöri í alþingiskosningunum síðar sama ár en var 1. varaþingmaður flokksins í Reykjavíkurkjördæmi suður út kjörtímabilið. Í janúar árið 2018 var Hildur ráðin aðstoðarmaður Þórdísar Kolbrúnar Reykfjörð Gylfadóttur ferðamála-, iðnaðar- og nýsköpunarráðherra. Hildur var kjörin á þing í alþingiskosningunum í september árið 2021.

Hildur tók þátt í sameiginlegu prófkjöri Sjálfstæðisflokksins í Reykjavík 3. september 2016 og endaði í 7. sæti. Hún skipaði 4. sæti á lista flokksins í Reykjavíkurkjördæmi suður fyrir alþingiskosningarnar 2016 og endaði sem 1. varaþingmaður flokksins í kjördæminu. Við andlát Ólafar Nordal 2017 tók Hildur sæti á þingi þar til seinna sama ár, er alþingiskosningar 2017 fóru fram. Í þeim skipaði hún 3. sæti á lista flokksins en náði ekki kjöri.

Í prófkjöri Sjálfstæðisflokksins í Reykjavík fyrir alþingiskosningar 2021 hafnaði Hildur í 4. sæti og náði þar með betri árangri en m.a. þrír sitjandi þingmenn flokksins. Skipaði hún í kjölfarið 2. sætið á lista flokksins í Reykjavíkurkjördæmi suður í alþingiskosningunum og náði kjöri sem 5. þingmaður kjördæmisins.

Hildur var ritstjóri bókarinnar Fantasíur sem kom út árið 2012 og var Bakþankapistlahöfundur í Fréttablaðinu frá 2013 - 2016.

Tilvísanir 

Fólk fætt árið 1978
Stúdentar úr Menntaskólanum við Hamrahlíð
Íslenskir lögfræðingar
Alþingiskonur
Þingmenn Sjálfstæðisflokksins
The Carpenters

The Carpenters var bandarísk popphljómsveit sem stofnuð var af systkinunum Richard Carpenter og Karen Carpenter og starfaði frá 1968–1983. Hljómsveitin átti 3 smáskífur sem komust á toppinn í Bandaríkjunum. Karen dó árið 1983 úr lystarstoli.

Meðlimir 
 Richard Carpenter – hljómborð og söngur
 Karen Carpenter – trommur og söngur

Plötur 

 Offering/Ticket to Ride (1969)
 Close to You (1970)
 Carpenters (1971)
 A Song for You (1972)
 Now & Then (1973)
 Horizon (1975)
 A Kind of Hush (1976)
 Passage (1977)
 Christmas Portrait (1978)
 Made in America (1981)
 Voice of the Heart (1983)
 An Old-Fashioned Christmas (1984)
 Lovelines (1989)
 As Time Goes By (2004)

Bandarískar rokkhljómsveitir
Stofnað 1968
Lagt niður 1983
Litáíska karlalandsliðið í knattspyrnu

Litáíska karlalandsliðið í knattspyrnu er er fulltrúi Litháen í knattspyrnu og er stjórnað af Litháíska knattspyrnusambandinu.

Heimildir 

Evrópsk knattspyrnulandslið
Karlalandslið í knattspyrnu
Indverska karlalandsliðið í knattspyrnu

Indverska karlalandsliðið í knattspyrnu er er fulltrúi Indlands í knattspyrnu. Liðið hefur aldrei tekið þátt  heimsmeistaramóti, það hafa hinsvegar oft tekið þátt í asíubikarnum og einu sinni nælt sér í silfur þar. Það hefur líka náð 4. sæti á Ólympíuleikunum einu sinni, það var árið 1956.

Asísk knattspyrnulandslið
Karlalandslið í knattspyrnu
Eyþór Ingólfsson Melsteð

Eyþór Ingólfsson Melsteð er einn sterkasti maður Íslands þessa stundina, Eyþór keppti í Worlds strongest man árið 2020 og hafnaði hann þar 4 sæti í sínum riðli. Árið 2021 kom Eyþór mjög sterkur inn og hafnaði hann þar 10 sæti og er þar af leiðandi 10 sterkasti maður heims. Eyþór á heimsmet í overhead natural stone press (137kg)

Eyþór fæddist 2. Febrúar árið 1994 og er uppalinn í Breiðdalsvík og bjó þar þangað til að hann fór í Verkmenntaskóla austurlands og sat hann þar 4 annir. Flutti suður og tók 1 önn í Borgarholtsskóla, síðan 2 annir í Tækniskólanum. Eyþór fór síðan í slökkvilið fjarðarbygðar og var þar í 2 ár  en hann flutti síðan suður til Reykjavíkur og er þar enn.

Eyþór byrjaði sinn feril í líkamsræktarstöð og keppti fyrst í vaxtarrækt áður en að strong man tók við.

Eyþór er í kringum 148kg í keppnisformi.
Ábyrg framtíð

Ábyrg framtíð er íslenskur stjórnmálaflokkur. Hann var stofnaður 27. júlí 2021 af , af baráttuhóp gegn öfgafullum sóttvarnaraðgerðum vegna Covid-19 og sem talaði fyrir mikilvægi lýðræðislegs ferlis sóttvarnarviðbrögðum og mikilvægi þess að virða stjórnarskrárbundin réttindi. Hópurinn hafði einnig varað við hættur af notkun bóluefna sem enn voru á tilraunastigi.  Grunnstefna ábyrgrar framtíðar er að tala fyrir að valdhafar þurfi að bera ábyrgð á embættisgjörðum sínum, og þegar það er ekki hægt þurfi að auka vald borgaranna yfir eigin lífi.
Undanfari baráttu hópsins voru tíð skrif Jóhannesar Loftssonar árið 2020, þar sem talað var mjög sterkt gegn hörðum sóttvarnaaðgerðum. Flokkurinn bauð fram í alþingiskosningunum 2021 og til borgarstjórnar í Reykjavík í sveitarstjórnarkosningum 2022.
Í alþingiskosningunum 2022 var Ábyrg framtíð eini flokkurinn sem var sem stefnu á að taka á kóvdifárinu, m.a. með því að efla heilbrigðiskerfið tímabundið meðan faraldurinn færi yfir og leyfa skaðlausar lækningar.

Sveitastjórnarkosningar 2022 
Flokkurinn býður fram í Reykjavík í sveitastjórnarkosningunum 2022.

Stefnumál í kosningunum eru helst þessi:

 Byggjum ódýrt strax - Aukum lóðaframboð og byggjum land Keldna. Stækkum Reykjavík með Viðeyjarleið sem sem tengir miðbæinn við Kjalarnes og Gufunes.
 Bætum flæðið strax - Höfnum dýrum samgöngusáttmála og förum strax í hagkvæmari framkvæmdir sem bæta flæðið. Eflum samgönguása borgarinnar og tengjum Reykjavík með Viðeyjarleið.
 Notum Reykjavíkurflugvöll - Leyfum meira millilandaflug frá Reykjavík.
 Stöðvum sóunina - Forgangsröðum grunnþjónustu og stöðvum vanundirbúin verkefni með óháðu sérfræðimati.

Alþingiskosningar 2021 
Flokkurinn bauð fyrst fram í alþingiskosningunum 2021 og var tilkynnt um framboðið 10. september 2021 í fjölmiðlum. Flokkurinn ætlaði uppaflega að bjóða fram í tveimur kjördæmum, Reykjavík Norður og Suðurkjördæmi en vegna fárra undirskrifta gátu þau einungis boðið fram í Reykjavíkurkjördæmi Norður sem gerði það meðal annars að formaður flokksins, Jóhannes Loftsson gat ekki kosið flokkinn í kosningunum.

Stefnumál í kosningunum voru helst þessi:

 Enda fárið - Allri valdbeitingu hætt. Leyfum snemmmeðferðir og beitum stýrðri vernd. Bóluefnatilraunir barna lúti reglum um lyfjatilraunir.
 Gagnsætt uppgjör - Öll vafaatriði fái úrskurð dómstóla, gagnsæ rannsókn gerð á skaðasóttvarnaraðgerða og brotlegir látnir sæta ábyrgð.
 Eflum tjáningarfrelsið - Fólk ráði til hvaða fjölmiðils eða menningarefnis útvarpsgjaldið renni.

Flokkurinn fékk 0,1% fylgi, 144 atkvæði og enga þingmenn kjörna.

Tenglar 

 Vefsíða Ábyrgrar framtíðar 
 YouTube síða Ábyrgrar framtíðar
 Facebook síða Ábyrgrar framtíðar

Heimildir 
Íslenskir stjórnmálaflokkar
Stofnað 2021
Stjórnmálaflokkar
Alþingiskosningar 2021
Íslensk stjórnmál
Scopolia

Scopolia er ættkvísl þriggja eða sex fjölærra jurta af náttskuggaætt. Ættkvíslin heitir eftir Giovanni Scopoli (1723–88).

Eftirfarandi eru tegundir ættkvíslarinnar samkvæmt Catalogue of Life:
Scopolia carniolica - Mið-Evrópa (Austurríki, Slóvenía og Karpatafjöll)
Scopolia caucasica - Kákasus
Scopolia japonica - Japan
Scopolia kwangdokensis (yfirleitt talin til Scopolia japonica)
Scopolia lutescens - Kóreuskagi
Scopolia neoparviflora (yfirleitt talin til Scopolia japonica)

Ættkvíslirnar Anisodus (4 tegundir) og Atropanthe Pascher. (ein tegund) eru náskyldar henni og hafa stundum verið taldar til hennar. 

Allar tegundirnar innihalda alkalíóða og eru lækningajurtir.

Tilvísanir 

Náttskuggaætt
Lækningajurtir
Scopolia lutescens

Scopolia lutescens er fjölær jurt af náttskuggaætt, ættuð frá Kóreu. Hún er nú talin vera afbrigði af Scopolia japonica.

Tilvísanir 

Náttskuggaætt
Lækningajurtir
Scopolia caucasica

Scopolia caucasica er fjölær jurt af náttskuggaætt. Hún er ættuð frá norður Kákasus.

Tilvísanir 

Náttskuggaætt
Lækningajurtir
Hjaltamálið

Hjaltamálið var hneykslismál innan ríkistjórnar Íslands árið 2017 undir stjórn Bjarna Benediktssonar forsætisráðherra. Ríkisstjórnin hafði verið mynduð 8 mánuðum áður sem gerir hana að skammlífustu ríkistjórn í sögu íslenska lýðveldisins. Hjaltamálið snerist um veitingu uppreist æru þeirra Hjalta Sigurjóns Haukssonar og Robert Downey þann 16. september 2016 sem báðir dæmdir höfðu verið fyrir barnaníð. Dómsmál Hjalta þótti sérlega alvarlegt en hann var dæmdur sekur árið 2004 fyrir að misnota stjúpdóttur sína nánast daglega í um tólf ár. Fyrir það fékk hann fimm og hálfs árs fangelsisdóm. Benedikt Sveinsson, faðir Bjarna Benediktsson þáverandi forsætisráðherra, hafði veitt Hjalta Sigurjóni Haukssyni meðmæli í umsókn hans um uppreist æru. Aukið hneyksli kom á borðið þegar upp komst að embættismaður dómsmálaráðuneytisins tilkynnir Sigríði Andersen þáverandi dómsmálaráðherra að faðir Bjarna Benediktsson, Benedikt Sveinsson, hafi gefið Hjalta Sigurjóni Haukssonar meðmæli. Sigríður Á. Andersen upplýsir í kjölfar einungis Bjarna Benediktssyni um málið en ekki öðrum í ríkisstjórn. Þetta hneyksli verður til þess að Björt Framtíð slítur stjórnarsamstarfinu og þar með fellur ríkisstjórnin.

Tilvísanir

2017
Íslensk stjórnmálahneyksli
H. C. Hansen

Hans Christian Svane Hansen, kallaður H. C. Hansen (8. nóvember 1906 – 19. febrúar 1960), var forsætisráðherra Danmerkur frá 1. febrúar 1955 til dauðadags.

Bakgrunnur
H. C. Hansen var kominn af verkamannaætt frá Árósum og nam leturfræði. Hann gekk snemma til liðs við Jafnaðarmannaflokkinn og var formaður ungliðahreyfingar hans frá 1933 til 1937.

Stjórnmálaferill 
Hansen var kjörin á danska þingið árið 1936 og sat þar til dauðadags. Hann var náinn samstarfsmaður Hans Hedtoft og tók við af honum sem ritari Jafnaðarmannaflokksins árið 1939. Hansen var leystur úr því embætti á tíma þýska hernámsins í seinni heimsstyrjöldinni. Á meðan Danmörk var hernumin sat Hansen í ólöglegri samskiptanefnd milli danskra ráðamanna og Frelsisráðsins, sem stýrði andspyrnu gegn hernámsliðinu.

Frá 1943 til 1946 njósnaði H. C. Hansen fyrir Bandaríkin og upplýsti þau meðal annars um verslunarsamninga Dana við Sovétríkin og samstarf þeirra með Þjóðverjum á stríðsárunum.

Í ríkisstjórninni sem stofnuð var við frelsun Danmerkur árið 1945 varð Hansen fjármálaráðherra. Hann tók aftur við því embætti í ríkisstjórn Hedtofts frá 1947 til 1950.

Árið 1953 varð Hansen utanríkisráðherra og síðan forsætisráðherra þegar Hedtoft lést í janúar 1955. Hansen gegndi utanríkisráðherraembættinu samhliða forsætisráðherraembættinu til ársins 1958. Hann sýktist af krabbameini stuttu síðar og lést árið 1960.

H.C. Hansen var hlynntur því að leiða Danmörku inn í Atlantshafsbandalagið árið 1949 og var ötull stuðningsmaður danskrar samvinnu við Bandaríkin og lýðræðisríki Vestur-Evrópu. Þegar Vestur-Þýskaland hlaut aðild að Atlantshafsbandalaginu árið 1955 samdi Hansen við stjórnvöldin í Bonn og gaf út með þeim sameiginlega yfirlýsingu þar sem réttindi danska minnihlutans í Suður-Slésvík voru tryggð.

Haustið 1957 tók stjórn Hansens þátt í innflutningi kjarnorkuvopna á danska grundu þegar hann samþykkti beiðni bandaríska sendiherrans um flutning „skotfæra sérstaks eðlis“ til Grænlands (sem var þá danskt amt). Á kosningaplakötum fyrr sama ár höfðu Jafnaðarmenn þó notað slagorðið „H. C. Hansen segir nei við kjarnavopnum í Danmörku.“

Hansen var talinn lausnamiðaður og á stjórnartíð hans voru ný lífeyrislög innleidd árið 1957. Á ráðherratíð hans tóku ný skólalög jafnframt gildi.

Eitt og annað 
H. C. Hansen hafði samið ljóð og söngva frá unga aldri og flutti þau gjarnan sjálfur. Hann þýddi jafnframt fjölda fagurbókmennta á dönsku.

Þann 4. júní 2008 færði Peer Henrik Hansen rök fyrir því í doktorsritgerð sinni við Hróarskelduháskóla að H. C. Hansen hefði unnið með bandarísku leyniþjónustunni í og eftir seinni heimsstyrjöldina en ekki væri ljóst hvaða stöðu hann hefði haft.

Tilvísanir

Forsætisráðherrar Danmerkur
Elísa Gróa Steinþórsdóttir

Elísa Gróa Steinþórsdóttir (fædd 21. febrúar 1994 í Reykjavík) er íslensk fegurðardrottning og tískumódel. Hún vann keppnina Miss Universe Iceland 2021 þann 29. september 2021.

Tilvísanir 

Íslenskar fyrirsætur
Íslenskar konur
Unninn viður

Unninn viður, samsettur viður eða manngerður viður eru alls kyns viðarafurðir sem gerðar eru með því að binda við, viðarspæni, viðartrefjar, viðarkurl eða aðrar viðarafurðir saman með lími eða öðrum aðferðum og búa þannig til samsett efni. Algengt er að nota unnin við sem byggingarefni. Dæmi um unninn við eru límtré, krossviður, spónaplötur, masónít, MDF og spónlagður viður. Sams konar efni eru líka unnin úr annars konar plöntum sem innihalda tréni, eins og bambus, hampi og reyr.

Unninn viður
Squid Game

Squid Game (Kóreska: 오징어 게임; Ojing-eo Geim)  er suður-kóreskur sjónvarpsþáttur.

Suður-kóreskir sjónvarpsþættir
Lichtensteinska karlalandsliðið í knattspyrnu

Lichtensteinska karlalandsliðið í knattspyrnu er er fulltrúi Lichtenstein  í knattspyrnu og er stjórnað af Lichtensteinska knattspyrnusambandinu. 

Evrópsk knattspyrnulandslið
Karlalandslið í knattspyrnu